Dal 47
Aw ka Masaba tanu
(Dal 93; 96-99)
1Kore kɔmɔgɔw ka dɔnkili dɔ, dɔnkililabagaw kuntigi ye min la.
2Jama, aw bɛɛ ka tɛgɛrɛ fɔ.
Aw ka Ala tanu ni nisɔndiyapɛrɛnkan ye.
3Bari Masaba, Fɛɛn bɛɛ kuntigi ye kabakofɛn ye.
Masacɛba lo dugukolo bɛɛ kan.
4A be jama dɔw don an bolo,
a be siyaw ben an seen kɔrɔ.
5A y'an niyɔrɔ d'an ma,
an minw ye Yakuba kunkɔrɔtabagaw ye,
min koo tun ka d'a ye.
6Ala yɛlɛla sanfɛ tanuli cɛma.
Masaba be taama buru fiyɛkan cɛma.
7Aw ka Ala tanu, aw k'a tanu!
Aw k'an ka Masa tanu, aw k'a tanu!
8Bari, ale Ala le ye dugukolo mumɛ bɛɛ Masa ye.
Aw ka dɔnkili la k'o yira.
9Ala le ye siyaw kuntigi ye.
Ala b'a ka masasigilan kan.
10Siyaw ka ɲamɔgɔw farala Ibrayima ka Ala ka jama kan,
bari masaw bɛɛ y'a ta ye dugukolo kan.
Ala be fɛɛn bɛɛ kunna.
fur_Latn dyu_Latn fur_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn dyu_Latn bam_Latn dyu_Latn